TRAFFIG FFYRDD, CYMRU Enwi, cychwyn a chymhwyso 1 1 Enw'r Rheoliadau hyn yw Rheoliadau Personau Anabl (Bathodynnau ar gyfer Cerbydau Modur) (Cymru) (Diwygio) 2011 a deuant i rym ar 1 Awst 2011. 2 Mae'r Rheoliadau hyn yn gymwys o ran Cymru. Rhagarweiniol 2 Diwygir Rheoliadau Personau Anabl (Bathodynnau ar gyfer Cerbydau Modur) (Cymru) 2000 fel a ganlyn. Dehongli Rheoliadau 2000 3 1 Diwygir rheoliad 2(1) fel a ganlyn— i hepgorer y diffiniad o “Rheoliadau 1982” ii yn y diffiniad o “person anabl” hepgorer y geiriau “dros ddwy flwydd oed”; iii yn nhestun Saesneg y diffiniad o “holder”, yn lle “institution” rhodder “organisation”; iv yn y testun Saesneg, hepgorer y diffiniadau o “institution” ac “institutional badge”; v yn y testun Saesneg, yn union ar ôl y diffiniad o “issuing authority”, hepgorer y gair “and”; vi yn y testun Saesneg, ar ôl y diffiniad o “local authority”, mewnosoder— “organisation” (“ sefydliad ”) means an organisation concerned with the care of disabled persons to which a disabled person’s badge may be issued in accordance with section 21(4) of the 1970 Act; and “organisational badge” (“ bathodyn sefydliad ”) means a disabled person’s badge issued to an organisation. Dirymu darpariaethau darfodedig o Reoliadau 2000 4 1 Diwygir rheoliad 3 fel a ganlyn. 2 Hepgorer paragraffau (1) a (2). 3 Newidier y pennawd yn unol â hynny i “Darpariaeth drosiannol”. Disgrifiadau o bersonau anabl 5 1 Diwygir rheoliad 4 fel a ganlyn. 2 Yn lle paragraff (1) rhodder— 1 Y disgrifiadau rhagnodedig o berson anabl y caniateir rhoi bathodyn person anabl iddo yw— a person dros 3 blwydd oed sy'n dod o fewn un neu ragor o'r disgrifiadau a bennir ym mharagraff (2); b person nad yw dros 3 blwydd oed sy'n dod o fewn y naill neu'r llall neu'r ddau o'r disgrifiadau a bennir ym mharagraff (3). 3 Ym mharagraff (2)— a Ar ôl “disgrifiadau” mewnosoder “y cyfeirir atynt ym mharagraff (1)(a)”; b Yn is-baragraff (b)— i hepgorer y geiriau “defnyddio cerbyd modur a ddarparwyd gan yr Adran Nawdd Cymdeithasol neu Weithrediaeth yr Alban neu sy'n”; a ii yn lle “ag adran 5(2)(a) o Ddeddf y Gwasanaeth Iechyd Gwladol 1977”, rhodder “â pharagraff 10(3) o Atodlen 1 i Ddeddf y Gwasanaeth Iechyd Gwladol 2006 a pharagraff 10(3) o Atodlen 1 i Ddeddf y Gwasanaeth Iechyd Gwladol (Cymru) 2006 ”; c ar ôl paragraff (2)(ch) mewnosoder— ch2 wedi— i cael budd-dal cyfandaliad o dan erthygl 15(1)(a) o Orchymyn y Lluoedd Arfog a'r Lluoedd wrth Gefn (Cynllun Iawndal) 2011 o fewn y lefelau tariff 1 i 8 (yn gynwysedig); a ii wedi ei ardystio gan yr Ysgrifennydd Gwladol fel un sydd ag anabledd parhaol a sylweddol sy'n achosi anallu i gerdded neu anhawster cerdded sylweddol iawn; . ch yn lle is-baragraff (d) rhodder— d yn gyrru cerbyd modur yn rheolaidd; sydd ag anabledd difrifol i'w ddwy fraich ac yn analluog i weithredu, neu'n cael anhawster sylweddol i weithredu, pob math neu rai mathau o feter parcio. . 4 Ar ôl paragraff (2) mewnosoder y paragraffau canlynol— 3 Y disgrifiadau y cyfeirir atynt ym mharagraff (1)(b) yw— a plentyn y mae'n rhaid iddo bob amser, oherwydd ei gyflwr, fynd ag offer meddygol swmpus gydag ef, na ellir ei gludo o amgylch gyda'r plentyn heb beri anhawster mawr; b plentyn y mae'n rhaid iddo bob amser, oherwydd ei gyflwr, gael ei gadw'n agos at gerbyd modur er mwyn rhoi triniaeth ar gyfer y cyflwr hwnnw pe bai angen, naill ai yn y cerbyd neu drwy gludo'r plentyn yn gyflym yn y cerbyd i fan lle y gellir rhoi triniaeth o'r fath. 4 Yn y rheoliad hwn— a mae “offer meddygol swmpus” (“ bulky medical equipment ”) yn cynnwys yn benodol unrhyw un o'r canlynol— i peiriannau anadlu; ii peiriannau sugno; iii pympiau bwydo; iv offer parenterol; v gyrwyr chwistrelli; vi offer gweini ocsigen; vii offer ar gyfer monitro dirlawnder ocsigen parhaus; ac viii castiau a chyfarpar meddygol cysylltiedig ar gyfer cywiro dysplasia'r glun. b mae i “meter parcio” (“ parking meter ”) yr ystyr a roddir i “parking meter” yn Neddf Rheoleiddio Traffig Ffyrdd 1984 (gweler adrannau 46(2)(a) a 142(1)). Bathodynnau sefydliad 6 Yn lle rheoliad 5 o'r testun Saesneg, rhodder— Organisational badges 5 An organisational badge may be issued to an organisation for a motor vehicle which is to be used to carry disabled persons falling within one or more of the descriptions specified in regulation 4(2) or (3). Cyfnod rhoi bathodyn 7 Yn lle rheoliad 6(2) rhodder— 2 Yn ddarostyngedig i reoliadau 7(2) a 9, rhoddir bathodyn person anabl— a i berson sy'n dod o fewn y disgrifiad a bennir yn rheoliad 4(1)(b), am gyfnod sy'n diweddu ar y diwrnod yn union ar ôl trydydd pen-blwydd y person hwnnw; b i berson sy'n dod o fewn y disgrifiad a bennir yn rheoliad 4(2)(a) neu 4(2)(ch), am ba un bynnag yw'r byrraf o'r canlynol— i y cyfnod o dair blynedd sy'n dechrau gyda'r dyddiad rhoi; neu ii y cyfnod sy'n dechrau gyda'r dyddiad rhoi ac yn dod i ben ar y dyddiad y bydd y person hwnnw'n peidio â chael cyfradd uwch cydran symudedd y lwfans byw i'r anabl neu'r atodiad symudedd; c i berson nad yw'n dod o fewn is-baragraff (a) neu (b), am gyfnod o 3 blynedd sy'n dechrau gyda'r dyddiad rhoi. Seiliau dros wrthod rhoi bathodyn 8 Yn rheoliad 8(2)(b)(ii) o'r testun Saesneg, yn lle “institution” yn y ddau fan y mae'n digwydd rhodder “organisation”. Dychwelyd bathodyn i'r awdurdod rhoi 9 Yn rheoliad 9(1) o'r testun Saesneg— a yn lle “institutional” yn y ddau fan y mae'n digwydd, rhodder “organisational”; a b yn lle “institution” yn y ddau fan y mae'n digwydd, rhodder “organisation”. Ffurf bathodyn 10 1 Yn rheoliad 11(a)(ii) o'r testun Saesneg, yn lle “institutional” rhodder “organisational”. 2 Yn y testun Saesneg, yn lle Rhan II o'r Atodlen i Reoliadau 2000, rhodder y Rhan II a ddangosir yn yr Atodlen i'r Rheoliadau hyn. 3 Nid oes dim yn y rheoliad hwn sy'n effeithio ar ddilysrwydd bathodyn— a a roddwyd cyn bo'r Rheoliadau hyn wedi dod i rym; a b a oedd mewn ffurf a oedd yn cydymffurfio â Rheoliadau 2000 ar yr adeg y'i rhoddwyd. Arddangos bathodyn sefydliad 11 1 Yn nhestun Saesneg rheoliadau 15 ac 16, yn lle “institutional” ym mhob man y mae'n digwydd, rhodder “organisational”. 2 Yn unol â hynny, yn y testun Saesneg, newidier pennawd rheoliad 15 i “Display of an organisational badge when a vehicle is being driven” a phennawd rheoliad 16 i “Display of an organisational badge when a vehicle is parked”. Carl Sargeant Y Gweinidog Llywodraeth Leol a Chymunedau, un o Weinidogion Cymru 22 Mehefin 2011